Teachtaireacht on gCoimisiun chuig Parlaimint na hEeorpa de bhun an dara fomhír d'Airteagal 251(2) de Chonradh CE a bhaineann leis an gcomhsheasamh a ghlac an Chomhairle chun go nglacfaí Rialachán ó Pharlaimint na hEorpa agus ón gComhairle maidir le doiciméid bhreithiúnacha agus doiciméid sheachbhreithiúnacha a sheirbheáil in ábhair shibhialta nó in ábhair tráchtála ("Doiciméid a sheirbheáil") /* COIM/2007/0400 leagan deireanach - COD 2005/0126 */





[pic] | COIMISIÚN NA gCOMHPHOBAL EORPACH | An Bhruiséil10.7.2007 COIM(2007) 400 leagan deireanach 2005/0126 (COD) TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE a bhaineann leis an gcomhsheasamh a ghlac an Chomhairle chun go nglacfaí Rialachán ó Pharlaimint na hEorpa agus ón gComhairle maidir le doiciméid bhreithiúnacha agus doiciméid sheachbhreithiúnacha a sheirbheáil in ábhair shibhialta nó in ábhair tráchtála ("Doiciméid a sheirbheáil") 2005/0126 (COD) TEACHTAIREACHT ÓN gCOIMISIÚN CHUIG PARLAIMINT NA hEORPA de bhun an dara fomhír d'Airteagal 251(2) de Chonradh CE a bhaineann leis an gcomhsheasamh a ghlac an Chomhairle chun go nglacfaí Rialachán ó Pharlaimint na hEorpa agus ón gComhairle maidir le doiciméid bhreithiúnacha agus doiciméid sheachbhreithiúnacha a sheirbheáil in ábhair shibhialta nó in ábhair tráchtála ("Doiciméid a sheirbheáil" ) 1. CÚLRA Dáta seolta an togra chuig Parlaimint na hEorpa agus chuig an gComhairle (doiciméad COIM(2005)305 críochnaitheach – 2005/0126 (COD): | 7.7.2005 | Dáta na tuairime ó Choiste Eacnamaíoch agus Sóisialta na hEorpa: | 14.2.2006 | Dáta na tuairime ó Pharlaimint na hEorpa, an chéad léamh: | 4.7.2006 | Dáta seolta an togra leasaithe: | 1.12.2006 | Dáta glactha an chomhsheasaimh: | 28.6.2007 | 2. CUSPÓIR AN TOGRA ÓN gCOIMISIÚN Is cuspóir an Rialacháin seo seoladh agus seirbheáil doiciméad breithiúnach agus doiciméad seachbhreithiúnach a bhaineann le hábhair shibhialta nó le hábhair tráchtála a fheabhsú agus a bhrostú do chríocha seirbheála idir na Ballstáit, d'fhonn cur chun feidhme forálacha áirithe den Rialachán a shimpliú agus deimhneacht dhlíthiúil a fheabhsú don iarrthóir agus don seolaí. 3. BARÚLACHA MAIDIR LEIS AN gCOMHSHEASAMH 3.1. Barúil ghinearálta Glacadh le comhsheasamh na Comhairle d'aon toil. Coimeádann sé slán buneilimintí an chéad togra ón gCoimisiún (go háirithe an modhnú tábhachtach a rinneadh ar Airteagal 11 (costais)) arna mhodhnú leis an togra leasaithe. Baineann na príomhathruithe a rinneadh leis an gcomhsheasamh leis na saincheisteanna seo a leanas: - is leagan comhordaithe agus cuimsitheach den Rialachán an comhsheasamh a ionchorpraíonn na leasuithe lenar ghlac Parlaimint na hEorpa (agus ní leasú lom ar Rialachán (CE) 1348/2000); - dliteanas an Stáit i leith gníomhartha agus neamhghníomhartha i bhfeidhmiú údarás an stáit ("acta iure imperii") a eisiamh go sainráite ón raon feidhme (Airteagal 1(1)); - coisteolaíocht: nós imeachta rialúcháin lena ngabhann grinnscrúdú in ionad nós imeachta comhairleach (Airteagail 17 agus 18); - an fhaisnéis a thugann na Ballstáit a fhoilsiú in Iris Oifigiúil an Aontais Eorpaigh cé is moite de sheoltaí agus de shonraí teagmhála eile na ngníomhaireachtaí agus na gcomhlachtaí lárnacha agus na limistéir gheografacha ina bhfuil dlínse acu (Airteagal 23(2)). - Iarscríbhinn II nua (faisnéis don seolaí maidir leis an gceart chun diúltú glacadh le doiciméad). Maidir leis na leasuithe eile, is mó den fhoirmiúlacht atá ag baint leo agus is ar mhaithe le soléiteacht an téacs a rinneadh iad. Féadfaidh an Coimisiún glacadh leis an gcomhsheasamh, cé go modhnaíonn sé roinnt tréithe sonracha de bhuntogra an Choimisiúin mar atá arna leasú de réir na tuairime ón bParlaimint, ach a chloíonn leis an gcuspóir maidir le seoladh agus seirbheáil doiciméad a fheabhsú agus a bhrostú do chríocha seirbheála idir na Ballstáit. 3.2. Toradh leasuithe na Parlaiminte Ionchuireadh leasuithe uile na Parlaiminte sa togra leasaithe ón gCoimisiún agus sa chomhsheasamh. 4. CONCLÚID Glacann an Coimisiún leis an gcomhsheasamh i bhfianaise go gcuimsítear ann na príomheilimintí a áiríodh sa chéad togra ón gCoimisiún mar aon le leasuithe na Parlaiminte mar atá arna n-ionchorprú sa togra leasaithe.